**Elementi i kriteriji ocjenjivanja te načini i postupci vrednovanja za geografiju školska godina 2016­17.**

Kod usmenog oblika provjeravanja upisuje se datum i moguće sadržaj ispitnog gradiva i ocjena. Kod pismenog oblika provjeravanja upisuje se datum i omjer točno riješenih zadataka.

**U imeniku za predmet geografija u OŠ Jabukovac ­ Zagreb postoji elementi ocjenivanja**:

Usvojenost znanja

**Ocjenjuje se pismeno i usmeno poznavanje gradiva - usvojenost geografskih pojmova i njihova primjena, obuhvaćaju prepoznavanje i razumijevanje geografskih pojmova, povezivanje pojmova, logično zaključivanje****poznavanje prostornih uzoraka i procesa**

Uočavanje pojava i procesa

**Ocjenjuju se geografske vještine ­ grafička pismenost, izrada prezentacija, analiza grafikona, dobno­spolnih piramida, klimatskih dijagrama i tematskih karata uočavanje bitnog, analiza, zaključivanje i povezivanje gradiva, prepoznavanje slika i fotografija, radni listići s terenske nastave, statističke vještine, aktivno praćenje i sudjelovanje na satu, nekad zasebno a nekad kao dio usmenog ispitivanja, ispituje se usmeno i pismeno, te neke opće vještine – prezentacijske, samovrjednovanje, timski rad, rad u paru i slično**

Snalaženje na geografskoj karti

**Ocjenjuje se kartografska pismenost , usmeno i pismeno ­ snalaženje na slijepim kartama, zidnim preglednim kartama, topografskim zemljovidima i orijentacija u prostoru na terenu**

U prostor bilješki upisuje se u učenikov odnos i stav prema radu, sposobnosti, razina zainteresiranost za predmet, kreativnost i odnos prema nekim društvenim odgojnim vrijednostima i slično. Bilješke predstavljaju važnu činjenicu pri zaključivanju ocjene.

**Kriteriji za usmeno i pisano provjeravanje znanja po elementima:**

**1. Usvojenost znanja** **(poznavanje prostornih uzoraka i procesa, usvojenost geografskih pojmova i njihova primjena**).

**Odličan (5)** Ključne pojmove usvojio/la u potpunosti. Zna sve tražene uzorke, procese i pojmove. Izražavanje sigurno, izražajno i samostalno. Dokazuje, povezuje i obrazlaže vrlo temeljito, logično i argumentirano, znanje primjenjuje vrlo brzo, prikladno, samostalno i točno.

**Vrlo dobar (4):** Ključne pojmove usvojio/la gotovo u potpunosti. Znavećinu traženih uzoraka, procesa i pojmova. Jasno, sigurno i samostalno izražavanje uz malu pomoć učitelja. Dokazuje, povezuje i obrazlaže uglavnom temeljito, logično i argumentirano.

Znanje primjenjuje prilično brzo, prikladno, samostalno i točno.

**Dobar (3):** Ključne pojmove usvojio/la većim dijelom. Prepoznaje tražene uzorke, procese i pojmove. Dobro dokazuje, povezuje i obrazlaže. Izražavanje nesigurno, potrebna je pomoć učitelja. Znanje primjenjuje prikladno, ali uz pogreške i pomoć učitelja.

**Dovoljan (2):** Ključne pojmove usvojio/la polovično, nastavno gradivo ne razumije u potpunosti. Prisjeća se i nabraja tražene uzorke, procese i pojmove, a pri dokazivanju, povezivanju i obrazlaganju nailazi na veće probleme. Znanje ne primjenjuje prikladno i točno, ali uz pomoć učitelja/ice dolazi do dovoljnih rezultata.

**Nedovoljan (1):** nije usvojio/la ključne pojmove, nastavno gradivo ne razumije, rijetko spreman/a dokazivati, povezivati i obrazlagati. Znanje nepotpuno i površno s grubim sadržajnim pogreškama koje ne primjenjuje ni uz pomoć učitelja i ne dolazi do dovoljnih rezultata.

**2. Uočavanje pojava i procesa** (**uočavanje, analiziranje, povezivanje i donošenje zaključaka na temelju skica, podataka, grafikona, dijagrama, fotografija i drugih geografskih grafičkih prikaza,.donošenje zaključaka na temelju usvojenih znanja na novim primjerima**).

**Odličan (5):** Izrazito opširno**,** točno i brzo čita i opisuje grafikone, samostalno izvodi zaključke i uočava uzročno­posljedične veze. Stvara nove vrijednosti i ima sposobnost grafički ih prikazati. Svojim riječima izlaže međusobne odnose te ih potkrjepljuje navođenjem vlastitih primjera. Vrlo brzo i točno zaključuje, analizira i sintetizira geografske elemente i vrednuje ih. Izrazitotemeljit, samostalan i izrazito kreativan u izradi i izvedbi zadanih poslova, rado i brzo pomaže ostalim učenicima u problemskim zadatcima, kritičan u svojim i tuđim postignućima i radu, poduzetan i ambiciozan u izvršavanja obveza, zainteresiran i aktivan na satu, izrazito ugodan u komunikaciji.

**Vrlo dobar (4):**Točno i brzo čita i opisuje grafikone, izvodi zaključke i uočava uzročnoposljedične veze uz malu pomoć učitelja/ice. Stvara nove vrijednosti i ima sposobnost grafički ih prikazati. Svojim riječima izlaže međusobne odnose te ih uz malu pomoć učitelja/ice potkrjepljuje navođenjem vlastitih primjera. Točno zaključuje, analizira i sintetizira geografske elemente i vrednuje ih. Prilično temeljit i samostalan te povremeno kreativan u izradi i izvedbi zadanih poslova, pomaže ostalim učenicima ali ne uvijek, kritičan u svojim i tuđim postignućima u radu, pokazuje određenu dozu ambicioznosti u izvršavanju obveza, često aktivan na satu, poprilično ugodan u komunikaciji.

**Dobar (3):** Prosječno čita i opisuje grafikone, izvodi zaključke i uočava uzročnoposljedične veze uz pomoć učitelja/ice. Nove vrijednosti uz malu pomoć učitelja/ice grafički prikazuje.

Svojim riječima izlaže međusobne odnose te ih uz pomoć učitelja/ice potkrjepljuje navođenjem vlastitih primjera. Zaključuje, analizira i sintetizira geografske elemente i vrednuje ih uz pomoć učitelja/ice. Zadatke i probleme rješava ali sporo i nekada neprecizno, ne pokazuje preveliku kreativnost, povremeno pomaže ostalim učenicima u problemskim zadacima, povremeno sudjeluje u nastavnom procesu često u poticaj nastavnika, ugodan u komunikaciji, zadatke rješava pod „moram“.

**Dovoljan (2)**: Teško čita i opisuje grafikone, nepotpuno izvodi zaključke i uočava uzročno­posljedične veze. Nove vrijednosti uz veliku pomoć učitelja/ice grafički prikazuje, međusobne odnose prepoznaje uz pomoć učitelja/ice, ali ne potkrjepljuje navođenjem vlastitih primjera. Teško zaključuje,analizira i sintetizira geografske elemente i vrednuje ih. Radi isključivo uz poticaj i neprekidnu kontrolu i to vrlo površno i nezainteresirano, ne pomaže ostalim učenicima u problemskim zadacima ili to radi izrazito rijetko, vrlo rijetko sudjeluje u nastavnom procesu i često je neozbiljan u komunikaciji i prezentaciji radova te u vrednovanju svojeg i tuđeg rada.

**Nedovoljan (1):**Ne čita i ne opisuje grafikone, ne izvodi zaključke i ne uočava uzročno­posljedične veze. Nove vrijednosti ni uz veliku pomoć učitelja/ice grafički ne prikazuje, međusobne odnose ne prepoznaje. Bez logike i razumijevanja zaključuje, analizira i sintetizira geografske elemente. Površan , nesamostalan i nezainteresiran u izradi i izvedbi zadanih poslova, ne želi pomagati ostalim učenicima u problemskim zadatcima, nekritičan prema vlastitom i tuđem radu, neugodan u komunikaciji i prezentaciji, poslove shvaća neozbiljno, nimalo ne sudjeluje u radu na nastavnom satu.

**3. Snalaženje na geografskoj karti** (poznavanje značenja oznaka na kartama, karakteristike karte, signature i njihovo značenje, promatranje, uočavanje i objašnjavanje geografskih sadržaja na geografskoj karti te sposobnost međusobnog idejnog povezivanja sadržaja karte i stvaranje zaključka i predodžbe o prikazanom prostoru).

**Odličan (5):** Izrazito točno i temeljitopoznaje značenje oznaka na kartama, karakteristike karte, signature i njihovo značenje. Izuzetno točno i sigurno promatra, uočava i objašnjava geografske sadržaje na geografskoj karti te posjeduje izuzetnu sposobnost međusobnog idejnog povezivanja sadržaja karte sa stvaranjem zaključka i predodžbe o prikazanom prostoru. Brzo i točno pronalazi sve potrebne sadržaje na slijepoj karti.

**Vrlo dobar (4):** Uglavnom točno poznaje značenje oznaka na kartama, karakteristike karte, signature i njihovo značenje, točno i sigurno promatra, uočava i objašnjava geografske sadržaje na geografskoj karti te većinom posjeduje sposobnost međusobnog idejnog povezivanja sadržaja karte sa stvaranjem zaključka i predodžbe o prikazanom prostoru. Pronalazi sve potrebne sadržaje na slijepoj karti.

**Dobar (3):** Dobropoznaje značenje oznaka na kartama, karakteristike karte, signature i njihovo značenje. Dobro promatra, uočava i objašnjava geografske sadržaje na geografskoj karti te posjeduje dobru sposobnost međusobnog idejnog povezivanja sadržaja karte sa stvaranjem zaključka i predodžbe o prikazanom prostoru. Pronalazi većinu potrebnih sadržaja na slijepoj karti ali ga je ponekad potrebno usmjeriti.

**Dovoljan (2):** Površno poznaje značenje oznaka na kartama, karakteristike karte, signature i njihovo značenje. Sposobnost promatranja , uočavanja i objašnjavanja geografskih sadržaja na geografskoj karti i međusobnog idejnog povezivanja sadržaja karte sa stvaranjem zaključka i predodžbe o prikazanom prostoru slabo razvijena. Uz pomoć učitelja/ice pronalazi najvažnije sadržaje na karti.

**Nedovoljan (1):** Nepoznaje značenje oznaka na kartama, karakteristike karte, signature i njihovo značenje. Sposobnost promatranja, uočavanja i objašnjavanja geografskih sadržaja na geografskoj karti i međusobnog idejnog povezivanja sadržaja karte sa stvaranjem zaključka i predodžbe o prikazanom prostoru slabo razvijena. Ni uz pomoć učitelja/ice ne pronalazi najvažnije sadržaje na karti.

**U pisanim provjerama znanja (što se odnosi i na terenski rad – radni listići)** s obzirom na specifičnost predmeta ocjenjuju se uglavnom sastavnice usvojenost znanja i upotreba karte, a može se ocjenjivati i uočavanje pojava i procesa što ovisi o zadacima određene teme. Pisane provjere znanja u pravilu se pišu dva puta u polugodištu odnosno četiri puta u nastavnoj godini.

**Kriteriji za pisane provjere znanja usvojenosti znanja i snalaenje na geografskoj karti:**

|  |  |  |  |  |
| --- | --- | --- | --- | --- |
| Nedovoljan (1) | Dovoljan (2) | Dobar (3) | Vrlo dobar (4) | Odličan (5) |
| **0­49%** | **50­59 %** | **60­79%** | **80­89%** | **90­100%** |

**Kriteriji za pisane provjere znanja uočavanje pojava i procesa:**

|  |  |  |  |  |
| --- | --- | --- | --- | --- |
| Nedovoljan (1) | Dovoljan (2) | Dobar (3) | Vrlo dobar (4) | Odličan (5) |
| **0­40%** | **41­55 %** | **56­74%** | **75­84%** | **85­100%** |

*Igor Tišma, profesor geografije i povijest – učitelj savjetnik*